**cu privire la modificarea și la abrogarea unor hotărâri de Guvern (cu referire la Sistemul informațional de supraveghere a bolilor transmisibile și evenimentelor de sănătate publică)**

**------------------------------------------------------------**

În temeiul art. 22 lit. c și d) din Legea nr. 467/2003 cu privire la informatizare și la resursele informaționale de stat (Monitorul Oficial al Republicii Moldova, 2004, nr. 6-12, art.44), cu modificările ulterioare,

**Guvernul HOTĂRĂŞTE:**

**1.** Hotărârea Guvernului nr. 586/2017 pentru aprobarea Regulamentului privind modul de ținere a Registrului medical (Monitorul Oficial al Republicii Moldova, 2017, nr. 277-288, art. 703), cu modificările ulterioare, se modifică după cum urmează:

1.1. punctul 15, subpunctul 6) va avea următorul cuprins:

„6) certificatul de vaccinare”;

1.2. punctul 16, subpunctul 6), litera i) va avea următorul cuprins:

„ i) date despre certificatul de vaccinare”.

**2.** Hotărârea Guvernului nr. 885/2022 cu privire instituirea Sistemului informațional de supraveghere a bolilor transmisibile și evenimentelor de sănătate publică (Monitorul Oficial al Republicii Moldova, 2023, nr. 25-27, art. 58), cu modificările și completările ulterioare, se modifică după cum urmează:

2.1 în hotărâre:

2.1.1Punctul 2 se completează cu punctele 21 și 22 cu următorul cuprins**:**

„21.Se instituie Registrul Electronic Național de Vaccinuri prin extindere în baza Registrului electronic de evidență a vaccinării împotriva COVID-19.

22.Agenția Națională pentru Sănătate Publică păstrează Registrul electronic de evidență a vaccinării împotriva COVID-19 până la intrarea în vigoare a prezentei hotărâri.”

2.1.2. Pe tot parcursul textului, textul: „Registrul electronic de evidență a vaccinării împotriva COVID-19” la orice formă gramaticală, se substituie cu textul „Registrul Electronic Național de Vaccinuri ( RENV)”.

2.2. în anexa nr.1:

2.2.1. La capitolul I, primul aliniat va avea următorul cuprins: „Supravegherea bolilor transmisibile și evenimentelor de sănătate publică reprezintă un domeniu prioritar în supravegherea de stat a sănătății publice, așa cum este specificat în art. 5 din Legea nr. 10/2009 privind supravegherea de stat a sănătății publice. Prestatorii de servicii medicale, indiferent de tipul de proprietate și de forma de organizare juridică, sunt obligați să asigure o evidență separată a bolnavilor cu boli transmisibile și, în cazul depistării acestora, să notifice Agenția Națională pentru Sănătate Publică, prin raportarea acestora în decurs de 12 de ore în Sistemul informațional de supraveghere a bolilor transmisibile și evenimentelor de sănătate publică ( SI SBTESP).”

2.2.2. La capitolul II punctul 5 se completează cu textul: „Hotărârea Guvernului nr. 30/2024 cu privire la sistemul de alertă precoce și răspuns rapid, instituit în legătură cu amenințările transfrontaliere grave pentru sănătate, la procedurile de notificare a alertelor și la procedurile de schimb de informații, consultare și coordonare a răspunsurilor la astfel de amenințări.”

2.2.3. La punctul 8 subpunctele 1) și 2) vor avea următorul cuprins:

„1) Sistemul informațional de notificare a cazurilor de boli și evenimentelor de sănătate publică – soluție informatică performantă pentru crearea și administrarea notificărilor despre cazurile de boli transmisibile, intoxicații acute neprofesionale exogene de etiologie chimică și evenimentele de sănătate publică. Aceasta presupune automatizarea procesului de înregistrare și gestiune a notificărilor și a informațiilor relevante, cum ar fi, diagnosticul primar; diagnosticul final; simptomele/manifestările bolii; concluziile din anchetarea epidemiologică; încheierea cercetării cazului de intoxicație acută neprofesională exogenă de etiologie chimică cu emiterea procesului-verbal; rezultatele investigațiilor de laborator; informațiile cu privire la vaccinare și evidența administrării vaccinurilor; precum și evidența și diseminarea informațiilor cu privire la investigarea evenimentelor de sănătate publică”

2) Registrul Electronic Național de Vaccinuri – registru electronic ce asigură înregistrarea setului de date necesare pentru evidența persoanelor vaccinate conform Programului Național de Imunizări din prima zi de viață cu vaccinurile de rutină și vaccinurile administrate la indicații epidemiologice. Acesta conține informații despre persoanele imunizate, vaccinurile administrate, programarea și planificarea vaccinării, precum și evidența stocurilor de vaccinuri și consumabile.”.

2.2.4. Punctul 13 subpunctul 1) va avea următorul cuprins:

„1) modulul notificări – componenta de bază a SI SBTESP care asigură crearea, înregistrarea, notificarea și gestionarea cazurilor de boală infecțioasă, intoxicațiilor acute neprofesionale exogene de etiologie chimică, a evenimentelor de sănătate publică, rezultatelor anchetei epidemiologice și a cercetării cazurilor notificate”*.*

2.2.5 Punctul 14 va avea următorul cuprins:

„14. Conturul Registrul Electronic Național de Vaccinuri va conține următoarele compartimente și module:

1. modulul de programare pentru vaccinare;
2. modulul de înregistrare a dozelor de vaccin;
3. modulul de înregistrare a evenimentelor adverse postimunizare;
4. modulul de generare a certificatelor de vaccinare sau de profilaxie;
5. modulul de raportare;
6. modulul de management al stocurilor de vaccinuri și consumabile ;
7. modulul de raportare grafică;
8. modulul de omologare a certificatelor de vaccinare;
9. modulul de planificare”.

2.2.6. Punctul 26 se completează cu subpunctul 23), cu următorul cuprins:

„23) fișa de notificare urgentă despre depistarea cazului de intoxicație acută neprofesională exogenă de etiologie chimică”.

2.2.7. Punctul 27 se completează cu subpunctul 19), cu următorul cuprins:

„19) proces-verbal privind cercetarea cazului de intoxicație acută neprofesională exogenă de etiologie chimică”.

2.2.8. Punctul 37 va avea următorul cuprins:

„37. Identificatorul obiectului informațional „certificate” este constituit dintr-un număr unic generat de către conturul „Registrul Electronic Național de Vaccinuri” conform logicii și regulilor predefinite”.

2.2.9. Punctul 39 va avea următorul cuprins:

„39. Obiectul informațional luat în evidență în SI SBTESP și scenariile de bază sunt descrise după cum urmează:

**A. Pentru obiectul informațional *Fișa de notificare a cazului de boală infecțioasă, intoxicațiilor acute neprofesionale exogene de etiologie chimică și evenimentelor de sănătate publică,* scenariile de bazăsunt:**

# 1. Crearea notificărilor/înregistrarea, se efectuează de către persoanele autorizate cu drept de înregistrare (rol de asistent al instituției medicale din numele medicului, medic), direct în sistem, sau prin intermediul platformei de interoperabilitate (MConnect) cu alte sisteme ce vor furniza datele respectând un anumit standard, conținând un set minim de date, privind următoarele cazuri de boli transmisibile și evenimentele de sănătate publică:

*1) boli transmisibile:*

1. boli prevenibile prin vaccinări;
2. boli cu transmitere sexuală;
3. hepatite virale;
4. infecţia cu HIV/SIDA;
5. boli cu factor de transmitere alimentar;
6. boli cu factor de transmitere hidric şi care provin din mediul înconjurător;
7. alte boli transmisibile prin agenți neconvenționali;
8. boli cu transmitere aerogenă;
9. boli transmisibile care pot duce la apariția urgențelor de sănătate publică cu risc de răspândire internaţionale;
10. boli transmise prin vectori;
11. zoonoze (comune pentru animale şi om);
12. alte boli transmisibile cu importantă pentru sănătatea publică, inclusiv bolile cauzate prin răspândire deliberată.

*2) probleme speciale de sănătate*:

1. boli diareice acute
2. toxinfecții alimentare
3. infecții nosocomiale (infecții asociate asistenței medicale)
4. rezistență la antimicrobiene.

*3*)  *evenimente de sănătate publică:*

intoxicații acute neprofesionale exogene de etiologie chimică.

2. **Administrare/transfer notificare,** se realizează de către un utilizator cu rol de medic sau cu rol de epidemiolog ANSP și/sau Centrul de Sănătate Publică. Utilizatorii Agenției Naționale pentru Sănătate Publică pot transfera cazul dintr-o instituție în alta și deasemenea, pot atribui cazul transferat unei instituții din același teritoriul administrativ.

3. **Actualizarea datelor notificării cazului,** are loc în cazul modificării unui atribut al acestuia. Această operațiune este realizată de către persoanele autorizate din SI SBTESP.

4. **Monitorizarea epidemiologică,** se realizează de către un medic epidemiolog regional/raional în limitele unui spațiu bine determinat sau de către medicii specialiști/epidemiologi din cadrul Agenției Naționale pentru Sănătate Publică.

# 5. Înregistrarea cazurilor de grup, se realizează de către specialiștii Agenției Naționale pentru Sănătate Publică din teritoriile administrative pentru a asigura monitorizarea în limitele unui spațiu bine determinat.

# B. Pentru obiectul informațional *trimiterea/ fișa de investigații de laborator* scenariile de bază sunt:

1. recepționarea cererii pentru investigație din sisteme externe;
2. recepționarea probelor la ghișeu, în laborator;
3. codificarea probelor și transmiterea în zona de investigare;
4. investigarea probelor;
5. validarea rezultatelor;
6. eliberarea rezultatelor, la ghișeu;
7. transmiterea rezultatelor părților solicitante.

# C. Pentru obiectul informațional *certificate* scenariile de bază sunt:

**1*.* vaccinare/aplicare a vaccinului:**

1) înregistrarea primară – de către registratori, în momentul adresării persoanei;

2) actualizarea datelor – de către registrator, la solicitarea deținătorului;

3) actualizarea datelor automat - presupune că persoana deține IDNP și un certificat cu QR recunoscut sau eliberat în UE. În cazul verificărilor validate cu succes, în RENV se crează o inscripție nouă despre persoana vaccinată.

4) scoaterea din evidență și arhivarea – la radierea persoanei (deces, pierderea cetățeniei) pentru care s-a eliberat actul permisiv, la solicitarea deținătorului.

**2. de recuperare**

1) înregistrarea primară de îmbolnăvire (pozitiv) – de către registratori, în momentul adresării persoanei;

2) actualizarea datelor de către registrator, la solicitarea deținătorului;

3) scoaterea din evidență a celor bolnavi, arhivarea.

**3.****de testare**

1) înregistrarea primară – de către registratori, în momentul adresării persoanei;

2) actualizarea datelor – de către registrator, la solicitarea deținătorului;

3) actualizarea datelor automat - presupune că persoana deține IDNP și un certificat cu QR recunoscut sau eliberat în UE. În cazul verificărilor validate cu succes, în RENV se va crea o inscripție nouă despre statutul persoanei testate;

4) scoaterea din evidență și arhivarea datelor.

# D. Pentru obiectul informațional *persoane fizice* scenariile de bază sunt:

**1***.* **pacienți**

1) înregistrarea primară – de către registratori, în momentul adresării persoanei;

2) actualizarea datelor – de către registrator, la solicitarea deținătorului;

3)actualizarea datelor automat din cadrul Registrului de stat al populației;

4) scoaterea din evidență privind prezența cazului de boală infecțioasă și evenimentelor de sănătate publică și arhivarea datelor.

**2. lucrători medicali**

1) înregistrarea primară – în momentul adresării persoanei la Agenția Națională pentru Sănătate Publică în baza cheiței electronice;

2) actualizarea datelor de către registrator/administrator, la solicitarea deținătorului prin cerere sau din acțiune proprie direct în SI SBTESP;

3) actualizarea datelor automat din cadrul Registrului de stat al populației prin actualizarea datelor personale de identificare a lucrătorului medical;

4) scoaterea din evidență/iradierea lucrătorului medical din sistem prin arhivarea datelor atribuite acțiunilor lucrătorului medical, și limitarea accesului asupra datelor cu caracter personal ale pacienților.

# E. Pentru obiectul informațional *unități de drept* scenariul de bază este:

**Prestatori de servicii medicale și prestatori de servicii sociale etc**.

1) înregistrarea primară – în baza nomenclatorului IMSP de către Agenția Națională pentru Sănătate Publică;

2) actualizarea datelor – la modificarea nomenclatorului IMSP prin adresare c ătre Agenția Națională pentru Sănătate Publică;

3) scoaterea din evidență/radierea prestatorului de servicii medicale/sociale din sistem prin arhivarea datelor atribuite acțiunilor lucrătorului medical și limitarea accesului asupra datelor cu caracter personal ale pacienților.

2.2.10 La punctul 47, Schema generală de reprezentare a conceptului tehnic va avea următorul conținut:

„

O imagine care conține text, captură de ecran, software, număr

Descriere generată automat

Schema generală de reprezentare a conceptului tehnic”

#### 3. Hotărârea Guvernului nr. 55/2021 **cu privire la instituirea Sistemului informațional** **automatizat „Registrul de evidență a vaccinării** **împotriva COVID-19” (SIA RVC-19) și modificarea** **unor hotărâri ale Guvernului, se abrogă.**

**Prim-ministru DORIN RECEAN**

Contrasemnează:

Ministrul Sănătății Ala Nemerenco

Vizează:

Secretar general al Guvernului Artur MIJA

Aprobată în şedinţa Guvernului

din